Prison Break

thumb|Väznica Joliet, ktorá je v seriáli zobrazená ako Fox River

***Prison Break*** je úspešný americký seriál o úteku z väzenia. V prvej sérii *Michael Scofield* (Wentworth Miller) vymyslel plán vyslobodenia svojho nevinného a nespravodlivo na smrť odsúdeného brata *Lincolna Burrowsa* (Dominic Purcell) tak, že sa najprv sám nechal k nemu zatvoriť do väzenia a odtiaľ mu pomohol utiecť. Počas druhej série sa spolu snažia ujsť z krajiny, čo sa im aj podarí, no Michaela zatknú a uväznia v Paname. Tretia séria je o úteku z tohto väzenia, spolu so snahou zničiť organizáciu, ktorá všetko zapríčinila. V štvrtej sérii im vládny agent ponúkne anulovanie trestov, ak mu pomôžu raz a navždy túto organizáciu zničiť. Po neúspechu a zistení informácií o spojitosti ich rodiny s touto organizáciou naberá situácia pre nich nový rozmer.

Seriál bol prvýkrát vysielaný 29. augusta 2005 na americkej televíznej stanici FOX. Z pôvodných 13 dielov vznikla vďaka vysokej sledovanosti celá séria (spolu 22 epizód). Druhá séria sa vysielala od 21. augusta 2006 a tretia séria začala v USA 17. septembra 2007. Tá skončila predčasne po odvysielaní 13 epizód kvôli štrajku amerických scenáristov. Štart štvrtej série bol 1. septembra 2008, záverečná epizóda bola odvysielaná 15. mája 2009.

Na Slovensku bola jeho televízna premiéra 28. januára 2007 o 20:00 na TV JOJ, druhá séria sa začala 28. februára 2008. TV JOJ zakúpila aj tretiu sériu, vysielať ju začala 21. septembra 2008. Štvrtú sériu začala vysielať 21. júla 2010. Piatu sériu JOJ začala vysielať 5. apríla 2017.

V januári 2018 televízia FOX oficiálne potvrdila výrobu šiestej série.

## Autori
Tvorca a producent Prison Breaku je americký režisér a scenárista Paul Scheuring. Na scenári epizód sa podieľala skupina ľudí, v ktorej je okrem tvorcu seriálu aj Matt Olmstead, Zack Estrin, Nick Santora, Karyn Usher, Monica Macer, Seth Hoffman, Kalinda Vazquez a Christian Trokey. Hosťujúcim scenáristom jednej epizódy bol aj Michael Pavone.

## Série a časti
: Pozri aj *[[Zoznam častí seriálu Prison Break]]*

## Postavy
### Hlavné postavy
thumb|Sarah Wayne Callies, Amaury Nolasco, Wentworth Miller, Robert Knepper a scenárista Matt Olmstead

### Vedľajšie postavy

* Henry Pope (Stacy Keach / Ivan Romančík)
* Louis Patterson (Phillip Edward Van Lear)
* Nick Savrinn (Frank Grillo / Peter Krajčovič )
* Charles "D.B.Cooper" Westmoreland (Muse Watson / Ján Mistrík)
* Keith Stolte (Christian Stolte)
* Caroline Reynolds (Patricia Wettig / Dagmar Bajnoková)
* Daniel Hale (Danny McCarthy)
* Mack Andrews (Mac Brandt)
* Katie Welch (DuShon Monique Brown)
* David "Tweener" Apolskis (Lane Garrison / Martin Vitek / Tomáš Horváth)
* Roy Geary (Matt DeCaro / Matej Landl)
* Samantha Brinker (Michelle Forbes)
* Manche Sanchez (Joseph Nunez)
* Charles "Haywire" Patoshik (Silas Weir Mitchell / Marián Miezga)
* Gus Fiorello (Peter J. Reinemann)
* Maricruz Delgado (Camille Guaty / Vanda Ružičková)
* Frank Tancredi (John Heard / Dušan Szabó)
* Philly Falzone (Al Sapienza)
* Nika "Jasmine" Volek (Holly Valance)
* Terrence Steadman (John Billingsley)
* William "Bill" Kim (Reggie Lee)
* Felicia Lang (Barbara Eve Harris / Zuzana Dančiaková / Monika Radványiová)
* Susan Hollander (K.K. Dodds)
* Miriam Holtz *alias Trishanne* (Shannon Lucio / Miroslava Drínová )
* Wyatt Mathewson (Cress Williams / Alfréd Aczel)
* Lisa Tabak (Stacy Haiduk / Daniela Mackovičová)
* Roland Glenn (James Hiroyuki Liao / Kamil Kollárik)
* Gregory White (Michael Bryan French)
* Feng Huan alias Shu Xing (Ron Yuan)
* Ralph Becker (Ralphael Sbarge)
* Stuart Tuxhorn (Steve Tom)
* Andrew Blauner (Dameon Clarke)
* Howard Scuderi (Jude Ciccolella / Ján Mistrík)
* Pam Mahone (Callie Thorne)
* Bruce Bennett (Wilbur Fitzgerald)
* Herb Stanton (Michael O'Neill)
* Nick Savrinn (Frank Grillo / Peter Krajčovič)
* William "Bill" Kim (Reggie Lee / Kamil Kollárik)
* Luis "McGrady" Gallego (Carlo Alban / Henrich Plátek)
* Sammy (Laurence Mason / Peter Kočiš)
* Christina Rose Scofield (Kathleen Quinlan / Táňa Radeva)
* Emily Blake alias A&W (Marina Benedict / Judita Bilá)
* Van Gogh (Steve Mouzakis / Jakub Gécz)
* Ja (Rick Yune / Roman Ferienčík)
* Cyclops (Amin El Gamal / Martin Vitek)
* Sid (Kunal Sharma)
* Jamil (Faran Tahir)
* Michael Scofield Jr. (Ethan Alderman /  Christian Michael Cooper)
* Luca Abruzzi (Leo Rano)

## DVD

* DVD 1.série s českým dabingom vyšlo v novembri 2008, 2.séria sa dostala do predaja na prelome mája a júna 2009, 3.séria v septembri 2010.

## Ocenenia
### Víťazstvo
* 2006 People's Choice Award
** Najobľúbenejší nový dramatický seriál

### Nominácie
* 2006 Zlatý glóbus
** Najlepší dramatický seriál
** Najlepší herecký výkon v dramtickom seriáli - Wentworth Miller (Michael Scofield)

* 2006 Eddie Award
** Najlepší strih hodinového seriálu pre komerčné televízie - Mark Helfrich (za pilotný diel)

* 2006 Saturn Award 
** Najlepší herec v televízii – Wentworth Miller (Michael Scofield)
** Najlepší televízny seriál

* 2006 Television Critics Association Award 
** Najlepší nový dramatický seriál

* 2006 Emmy Award
** Úvodná pieseň – Ramin Djawadi

## Iné
* Titulnú skladbu Prison Break skomponoval Ramin Djawadi, ktorý bol v roku 2006 nominovaný na Cenu Emmy.
* Belgický spevák Kaye Styles naspieval rapovú pieseň *Prison Break Anthem*, ktorá slúži aj ako úvodná pieseň seriálu v Belgicku. Vyšla ako singel i ako videoklip.
* Vo Francúzsku úvodnú pieseň *Pas le temps* naspieval rapper z Marseille Faf Larage. Pieseň vyšla tiež ako singel a ako videoklip.
* Do úlohy Michaela Scofielda vybrali Wentwortha Millera len týždeň pred začiatkom natáčania, pretože producenta Paula Scheuringa dovtedy na kastingu nikto neoslovil svojim hereckým prejavom, ktorý by sa na túto postavu hodil.

## Iné projekty

## Referencie

## Externé odkazy
* Neoficiálna ''česká'' stránka seriálu
* 

Kategória:Televízne seriály USA
Kategória:Televízne seriály z roku 2005
Kategória:Televízne seriály FOX